ΕΗΑΗΤΙΑ 2ΤΑ ΑΝΑΠΤ/ΟΑΚΑ -ΕΗΕΡΓΕΙΑΚΑ ΕΡΙΑ 


Οποιουδήποτε είδους διακυβέρνηση και αν υπάρ¬ 
χει, στα πλαίσια της βιομηχανοποίησης και του 
πολιτισμού, αποτελεί πάντα μια διαδικασία επιβολής, 
εκμετάλλευσης και υποταγής. Έτσι και τα διλήμματα 
που τίθενται από τις πολιτικές ηγεσίες (βλ. δημο¬ 
ψήφισμα, εκλογές) βρίσκονται πάντα στην προοπτική 
της αναπαραγωγής της κυριαρχίας. Τα κράτη και οι 
πολιτικές διαδικασίες υπήρξαν και θα υπάρχουν όσο 
υπάρχει συστηματοποιημένη εκμετάλλευση, αιχμαλω¬ 
σία έμβιων όντων και καταστροφή της βιόσφαιρας 
από τις μηχανές της προόδου. Η οργάνωση των 
ανθρώπων σε μεγάλα σύνολα και ειδικά η δόμηση 
μαζικών κοινωνιών βιομηχανικού τύπου έχει σαν 
απαραίτητη προϋπόθεση την ύπαρξη κράτους, πό¬ 
λεων και συνεπακόλουθα επιβολή ενός συγκεκρι¬ 
μένου νομοθετικού συστήματος. Οι μαζικές κοινωνίες 
και ο πολιτισμός σαν σύνολο εκτός από τους νόμους 
και τη συστηματοποιημένη βία έχουν ανάγκη τε¬ 
ράστιες ποσότητες ενέργειας και κατασκευαστικά- 
αναπτυξιακά έργα. 

Σαν αναπτυξιακά έργα θα μπορούσαμε να 
θεωρήσουμε όλες εκείνες τις τεχνολογίες και τις 
τεχνικές μεγάλου βεληνεκούς, οι οποίες στοχεύουν 
στη συντήρηση και τη διόγκωση του βιομηχανικού 
πολιτισμού. Τέτοια έργα σχετίζονται με το σχεδιασμό 
της παραγωγικής διαδικασίας, την παραγωγή ενέρ¬ 
γειας και τη διανομή των εμπορευμάτων. Μερικά από 
αυτά είναι: οι αυτοκινητόδρομοι, τα λιμάνια, τα αερο¬ 
δρόμια, η πολεοδομία, οι κάθε είδους βιομηχανικές 
εξορύξεις, η βιομηχανία των ΑΠΕ (ανανεώσιμων 
πηγών ενέργειας), τα φράγματα και οι εκτροπές 
ποταμών, τα πυρηνικά εργοστάσια και γενικά το 
εργοστασιακό σύστημα, το δίκτυο μεταφορών και το 
ηλεκτρικό δίκτυο. 

Ο βιομηχανικός πολιτισμός υπάρχει με βάση τη 
συνεχή ανάπτυξη του σε επίπεδο τεχνικό, οικονομικό 
και κοινωνικό. Γι’ αυτό κάθε θεσμός και πολιτική που 
επιβάλλεται από το κράτος στοχεύει στην περιβόητη 
ανάπτυξη και την πρόοδο. Ο συνεχής εκσυγχρονι¬ 
σμός της εκπαίδευσης και οι νομοθεσίες περί των 
οικονομικών είναι μόνο μερικά παραδείγματα θεσμών 
-διαδικασιών που ευθυγραμμίζονται στην προοπτική 
της ανάπτυξης και της αναπαραγωγής της κυριαρ¬ 
χίας. 

Η εναντίωση στα αναπτυξιακά έργα εκκινεί από 
την ίδια τη θέληση για ζωή, την προάσπιση της 
ελευθερίας και του φυσικού κόσμου (που είναι έννοιες 
και καταστάσεις αλληλένδετες). Η επέλαση της προ¬ 
όδου του πολιτισμού κονιορτοποιεί το φυσικό κόσμο 
για να διογκώνει τη βιομηχανική κοινωνία-φυλακή. Ο 
φυσικός κόσμος εκλαμβάνεται από το κράτος, τις 
ιδιωτικές εταιρίες και από όσους έχουν χάψει την 
ιδεολογία τους ως οικονομικός-κοινωνικός ή ατομικός 
πόρος. Γι’ αυτούς η Γη και ο ζωικός κόσμος 
υπάρχουν για να γίνονται αντικείμενα εκμετάλλευσης 
για εμπορευματικούς-ανθρωποκεντρικούς και κοινω¬ 
νικούς λόγους. Μάλλον είναι πολύ δύσκολο για τους 
περισσότερους που διαπαιδαγωγήθηκαν απ’ το κρά¬ 



τος, το χριστιανισμό (ή άλλες μονοθεϊστικές θρησ¬ 
κείες) και την επιστήμη να καταλάβουν ότι η Γη δεν 
ανήκει ούτε σε καμιά μαζική κοινωνία ή κράτος, ούτε 
σε κανένα ιδιώτη. Ο θεσμός της ιδιοκτησίας και η 
ιδεολογία που τον συνοδεύει είναι καταστροφικά 
επινοήματα, όπως είναι συνολικά το εξουσιαστικό 
οικοδόμημα (ειδικά με την τεχνοβιομηχανική του 
υπόσταση), για τη Γη και την ελευθερία. 

Στον ελλαδικό χώρο την περίοδο που διανύουμε, 
της λεγάμενης «κρίσης», οι εξαγγελίες για νέα 
αναπτυξιακά έργα ηχούν στα αφτιά πολλών σαν κάτι 
το ανακουφιστικό, όμως πιο πολύ θα λέγαμε ότι αυτές 
οι εξαγγελίες μοιάζουν με προαναγγελίες ολέθρου. Ο 
λόγος είναι απλός, τα αναπτυξιακά έργα στοχεύουν 
στη διαιώνιση της μαζικής κοινωνίας, της μαζικής 
εκμετάλλευσης και του μαζικού εγκλεισμού. Τα αναπ¬ 
τυξιακά έργα έρχονται για να ενισχύσουν και να 
εκσυγχρονίσουν τη μηχανή του πολιτισμού, που αυτό 
συνεπάγεται νέες πειθαρχίες και νέους όρους κυριά- 
ΡΧΠ σ Πζ· Οι τεράστιες πόλεις και η αστική επέκταση 
λειτουργούν σαν ρουφήχτρες ενέργειας, καταπίνον¬ 
τας τη ζωή του πλανήτη και παράγοντας τοξικά 
απόβλητα. Η επιτήρηση ανθρώπινων και μη ανθρώ¬ 
πινων όντων είναι απαραίτητος κανόνας για να 
λειτουργεί αυτός ο μηχανισμός και συνολικά το 
δίπολο παραγωγή-κατανάλωση. Οι διακρατικές πολι¬ 
τικές, η παγκόσμια διακυβέρνηση, οι πολεμικές συρ¬ 
ράξεις και ο οικονομικός στραγγαλισμός δισεκα¬ 
τομμυρίων ανθρώπων σχετίζεται με τις ενεργειακές 
πολιτικές των βιομηχανικών κρατών του σύγχρονου 
κόσμου. Η μηχανοποίηση της ζωής έχει να κάνει με 
ένα τεράστιο πλέγμα σχέσεων μέσα σε βιομηχανικές 
ζώνες και σε τεχνικά τοπία από τσιμέντο, μέταλλο και 
πλαστικό. Τοπία που συντηρούνται από τη βιομη¬ 
χανία που γδέρνει, ανατινάζει και δηλητηριάζει τους 
φυσικούς βιότοπους, που αιχμαλωτίζει και εξοντώνει 
μαζικά το ζωικό κόσμο. 

Ο τρόπος ζωής μας στα πλαίσια του βιομηχανικού 
πολιτισμού στηρίζεται στα αναπτυξιακά έργα και το 








συνεχή εκσυγχρονισμό. Αυτό σημαίνει ότι κάθε οικο¬ 
νομικός τομέας είναι αλληλένδετος με αυτά τα έργα. Η 
εξάρτηση μας από το τεχνικό-κοινωνικό σύστημα 
είναι άμεση. Αυτή η εξάρτηση ονομάζεται από ορισ¬ 
μένους ως «φυσική εξέλιξη» στην οποία οφείλουμε να 
συμμορφωθούμε. Συνήθως οι ίδιοι αγνοούν ότι η 
μαζική κοινωνία είναι εν γένει ένα εξουσιαστικό κα¬ 
τασκεύασμα που πρέπει να σταματήσει να υπάρχει 
για να υπάρξει το έδαφος για ελεύθερη ζωή. 

Το κράτος, σαν ο κατ’ εξοχήν εξουσιαστικός 
θεσμός, νομοθετεί σε βάρος του φυσικού κόσμου. Το 
κράτος και οι νόμοι του βρίσκονται πάντα απέναντι 
στο φυσικό κύκλο της ζωής. Δάση ή άλλοι άγριοι 
βιότοποι γίνονται οικιστικές ζώνες για την ανάπτυξη 
της οικονομίας και της μαζικής κοινωνίας. Αγωγοί 
φυσικού αερίου κατασκευάζονται για να τροφοδοτηθεί 
το υπερκράτος της Ευρωπαϊκής Ένωσης. Εξορύξεις 
διαφόρων μεταλλευμάτων και ιδίως τα λιγνιτωρυχεία 
σκορπούν τον καρκίνο. Υποθαλάσσιες εξορύξεις ή 
έρευνες για εξεύρεση υδρογονανθράκων πληθαίνουν 
στη Μεσόγειο. Νομοθεσίες εγκρίνουν γενετικά τροπο¬ 
ποιημένους σπόρους να καλλιεργούνται στον ελλαδι- 
κό χώρο και αλλού. Νέα πυρηνικά εργοστάσια κα¬ 
τασκευάζονται στα παράλια της Τουρκίας. Η βιομη¬ 
χανία της αιολικής ενέργειας επεκτείνεται διαρκώς. 
Ολόκληρος ο πλανήτης βρίσκεται στο στόχαστρο του 
βιομηχανικού πολιτισμού, τα αναπτυξιακά και ενερ¬ 
γειακά έργα είναι το μέσο για να κινείται η παγκοσ- 
μιοποιημένη μηχανή του. 

Ο τομέας του τουρισμού, όπως και συνολικά ο 
τριτογενής τομέας παραγωγής, στηρίζονται στα 
μεγάλα αναπτυξιακά έργα. Γι’ αυτό δρόμοι, ξενοδο¬ 
χεία και άλλες υποδομές «αναψυχής» κτίζονται πάνω 
σε παραλίες και δασικές περιοχές. Πλοία και αεροπ¬ 
λάνα πηγαινοέρχονται για να ικανοποιήσουν το 
ανθρωπολογικό μοντέλο του τουρίστα και του σύγ¬ 
χρονου αστού. Η βιομηχανία του τουρισμού κουβα¬ 
λάει ταυτόχρονα μια ιδεολογία που δεν διαφέρει 
καθόλου από τη συνολική αλαζονική ιδεολογία του 
αστισμού που πουλάει σαν θέαμα το φυσικό κόσμο 
αλλοιώνοντάς τον σύμφωνα με τις ανθρωποκεντρικές 
και καταναλωτικές του ορέξεις. 

Ο δαιδαλώδης καταμερισμός εργασίας που ανα¬ 
πτύσσεται στο σύγχρονο παγκόσμιο βιομηχανικό 
χάρτη είναι πλήρως συνδεδεμένος με τα μεγάλα 
αναπτυξιακά και ενεργειακά έργα. Η ανάπτυξη της 
εργασίας είναι κάτι το συνώνυμο με την επέκταση της 
εκμετάλλευσης και της καταπίεσης. Όταν αναπτύσσε¬ 
ται η εξειδίκευση αναπτύσσεται παράλληλα η διαδι¬ 
κασία της παραγωγής-κατανάλωσης και όλο αυτό 
απαιτεί πειθαρχία και επιτήρηση. 

Τα αναπτυξιακά-ενεργειακά έργα είναι τεχνήματα 
πολυεθνικών εταιριών και οργανισμών που συνδέο¬ 
νται με κρατικά και ιδιωτικά συμφέροντα. Αυτοί οι 
θεσμοί και τα συμφέροντα είναι στυλοβάτες της 
μαζικής κοινωνίας. Η εκπόνηση των αναπτυξιακών 
έργων βασίζεται αναμφισβήτητα στη συμβολή της 


επιστημονικής γνώσης στον ακριβή σχεδίασμά της 
παραγωγικής διαδικασίας. Εκπαιδευτικό σύστημα, 
καταμερισμός εργασίας, επιστημονική γνώση και τεχ¬ 
νολογία αποτελούν αδιαχώριστα μέρη στο συνεκτικό 
μόρφωμα της κυριαρχίας. 

Γιατί όμως επιβιώνει ένα τέτοιο σύστημα; Τι θα 
μπορούσε να σταματήσει αυτή τη μεγαμηχανή; Όσοι 
εφησυχάζονται και επιλέγουν συνειδητά το δρόμο της 
προσαρμογής και συμβάλλουν συνειδητά στην πρό¬ 
οδο του πολιτισμού έχουν πάρει ήδη θέση για την 
υπεράσπιση της κυριαρχίας και την εξουδετέρωση 
της άγριας φύσης. Οι ίδιοι θα πρέπει να περιμένουν 
και τις αντιδράσεις ενάντια στη συστηματοποιημένη 
βία που παράγει το τεχνοβιομηχανικό σύστημα. 

Ο αγώνας ενάντια στα κράτη, τη συστηματοποιη¬ 
μένη εξημέρωση, τη βιομηχανοποίηση, τον εγκλεισμό 
και τα ιδεολογήματα του πολιτισμού (ανθρωποκεν¬ 
τρισμός, πρόοδος, γραμμικός χρόνος, εργατισμός 
κ.α.) είναι μονόδρομος για την προάσπιση της ζωής 
και της άγριας ελευθερίας. Ο θεσμός της μαζικής 
κοινωνίας, του κράτους και ο πολιτισμός σαν σύστη¬ 
μα συνολικά είναι νοσηρά κατασκευάσματα. Το θεω¬ 
ρητικό υπόβαθρο του πολιτισμού βρίσκεται σε αντιλή¬ 
ψεις που όρισαν το φυσικό κόσμο ως αντικείμενο και 
τον πολιτισμένο άνθρωπο σαν κάτι το ανώτερο. Οι 
προοδευτικές φιλοσοφίες ενίσχυσαν επαναστάσεις 
και κοινωνικούς μετασχηματισμούς που οδήγησαν σε 
κάποιο είδος μαζικό εγκλεισμό και αιχμαλωσία. Η 
καταναλωτική αλαζονεία και ο μαζοποιημένος-εξατο- 
μικευμένος βίος του πολιτισμένου σύγχρονου ανθρώ¬ 
που παράγεται πολιτισμικά και κοινωνικά. Η επιδίωξη 
ενός άλλου τρόπου ζωής χωρίς τη μαζοποίηση και 
τους θεσμούς στοχεύει στην απελευθέρωση που δεν 
σχετίζεται με τα μπουντρούμια της ανάπτυξης και της 
προόδου. Η αστική ανάπτυξη ή θα εμποδιστεί ή θα 
καταπιεί ό,τι όμορφο και ελεύθερο υπάρχει. 

